متفق معك تماما يا شيخ في موضوع حرمة سفر المرأة بدون محرم.. بالنسبة للبنات اللي فكليات دول اي الحل معاهم دول بالآلاف اكيد
والله يا حبيبي أنا كنت فصلت قبل كده في الأمر ده، واختصارا: مفروض نرتب ظروفنا حسب حدود الشرع مش العكس، يعني مفروض أعمل كلية للبنات في كل محافظة مش أضطرهن للسفر.  لكن اللي حصل: أني معملتش كده وضربت بالشرع عرض الحائط وبعدين لما الشرع اعترض قال: دي مشكلتك اتصرف وحلها ؟ ازاي تمنع سفر المرأة بدون محرم ؟ طيب نعمل إيه في الكليات والبنات اللي بالآلاف ؟ قس على ذلك البنوك مثلا، الشرع قال: الربا حرام.  روحت انت عامل بنوك بتقرض وتقترض بالربا، وبتقول للشرع: اتصرف ووفق أوضاعك حسب الحال الجديد لأن ده أساس الاقتصاد الناجح.... إلخ. والعكس هو الصحيح الشرع مش ملزم يوفق أوضاعه مع دول وأنظمة، مفروض الدول والأنظمة " الإسلامية " تراعي الشرع.  طيب لما لم تراعي الشرع متجيش تلومني أنا وغيري لما نبين لك حكم الشرع، وتتهمنا بالهبل والتخلف والرجعية... إلخ.  ومع ذلك أنا مليش سلطان على حد، أنا بس بوضح حكم ربنا اللي أعرفه في مسألة عرضت عليّ. وصلت ؟